Joshua na die Reën | SA-Radio.com
Posts tagged with 'Joshua na die Reën'
Lizandra Winter en die alombekende Joshua na die Reën kom al 'n lang pad. Lizandra het voor sy haar selfgetitelde solo album gedurende 2017 uitgereik het, gereeld saam met hom opgetree. Hulle het 'n hegte vriendskap en hulle stemme komplementeer mekaar op 'n merkwaardige wyse.
Dié twee talentvolle sangers, wat ook ongelooflike musikante is, het kragte saamgesnoer en reik nou 'n hoendervleismooi weergawe van die Christa Steyn treffer, Ek wil vir jou, uit.
"Terwyl ek in 2015 op toer was saam met Jacques, het ons gesels oor legendes in die musiekbedryf en oor hoeveel kosbare liedjies deel vorm van die geskiedenis van Afrikaanse musiek. Ek wil vir jou was onder andere een van my gunstelinge en ek het genoem dat ek dit graag eendag sou wou opneem. Toe ek in 2016 besig was om aan my solo-album te werk, het ek vir Jacques gesê dat ek graag die lied as 'n duet saam met hom wil opneem. Hy was baie opgewonde oor die idee!" vertel Lizandra opgewonde.
Categories: 947, Afrikaner, FM Radio, Musiek, News, Online Radio, Radio, SAUK Radio
Tags: Christa Steyn, Ek wil vir jou, geskiedenis van Afrikaanse musiek, Joshua na die Reën, legendes in die musiekbedryf, Lizandra Winter, ongelooflike musikante, talentvolle sangers